Мигел Ернандес
Слънце, роза и дете…

Превод от испански: Ралица Маркова, 2008

chitanka.info

Слънце, роза и дете

ражда първата зора.

Пак ще дойдат утре те —

слънце, рози и деца.

Щом увехне някой цвят,

друг го сменя начаса.

Няма да изчезна аз,

ако помни ме света.

Крехкият цветец е скрил

бездна в своите листца:

мълнията — цветен взрив,

вечността — цвят на мига.

Моят син заспа в цветя.

Сред цветята аз съм сам.

(Из стихосбирката „Песни и романси за разлъките“, 1958)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.